laion/Wikipedia-Exotic huggingface dataset:
יחסי מדגסקר–שווייץ

יחסי מדגסקר–שווייץ הם היחסים הדיפלומטיים הרשמיים שבין רפובליקת מדגסקר לבין הקונפדרציה השווייצרית. בין רפובליקת מדגסקר לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים שבין מדגסקר לשווייץ הם יחסים דיפלומטיים עם מסורת ארוכה של חברות המתבטאת במעלות רבות בשיתופי פעולה כלכליים, חברתיים ותרבותיים, במיוחד דרך ארגונים לא ממשלתיים. שווייץ הראתה לראשונה עניין במדגסקר במהלך המאה התשע עשרה, במיוחד במגזר הכלכלי. מיסיונרים קתולים ופרוטסטנטים כאחד החלו לפתח את המקום והתיישבו בו. האי קיבל את עצמאותו מצרפת בשנת 1960 ושווייץ הכירה בעצמאותו באופן מידי. היחסים הדיפלומטיים עם המדינה הצעירה כוננו ב-1961, שנה לאחר מכן. לאחר שפתחה קונסוליה כללית באנטננריבו לשנים הראשונות של עצמאות המדינה, שווייץ פתחה שגרירות ובראשה הממונה על היחסים והחל משנת 2007 שגריר תושב במדינה. מדגסקר הייתה למשך זמן רב מדינה מועדפת לשיתוף פעולה שווייצרי בפיתוח. ב-1998 נסגר משרד שיתוף הפעולה השווייצרי באנטננריבו. ב-2001 יצאה לדרך תוכנית לקידום ממשל תקין ולקידום הכלכלה המקומית. התוכנית שינתה את מתכונת פעולתה בשנת 2013. על פי הלשכה השווייצרית המרכזית לסטטיסטיקה, בסוף שנת 2015 התגוררו במדגסקר ארבע מאות שישים ושמונה אזרחים שווייצרים. שווייצרים רבים נוכחים באיים כתיירים או שלוקחים חלק בתוכניות שיתוף הפעולה המופעלות במדינה על ידי ארגונים לא ממשלתיים שונים. שווייץ מיוצגת במדגסקר בדרג השגרירות באמצעות שגרירות רשמית שהיא מחזיקה באנטננריבו, בירת המדינה. מדגסקר אינה מיוצגת בשווייץ בדרג השגרירות. מדגסקר מיוצגת בשווייץ בדרג הקונסולרי באמצעות שתי קונסוליות שהיא מחזיקה בערים: ציריך, וז'נבה. Bilateral relations Switzerland–Madagascar, אתר משרד החוץ של שווייץ EMBASSY OF SWITZERLAND IN ANTANANARIVO, MADAGASCAR CONSULATE GENERAL OF MADAGASCAR IN ZURICH, SWITZERLAND CONSULATE GENERAL OF MADAGASCAR IN GENEVA, SWITZERLAND
יחסי סיירה לאון – שווייץ

יחסי סיירה לאון–שווייץ הם היחסים הדיפלומטיים הרשמיים שבין רפובליקת סיירה לאון לבין הקונפדרציה השווייצרית. בין רפובליקת סיירה לאון לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, "היחסים שבין רפובליקת סיירה לאון לקונפדרציה השווייצרית הם יחסים המתמקדים בחיסול חובותיה של סיירה לאון ובעזרה הומניטרית". בסוף המאה התשע עשרה, הקולוניה הבריטית של סיירה לאון חוותה התפתחות כלכלית חדה ביותר שהביאה עמה חברות שווייצרית. שווייצרים עבדו בסיירה לאון עבור חברות מסחריות, מותגים קטנים ומלונות. במהלך השפל הגדול העולמי בשנות השלושים של המאה העשרים ואי היציבות הפוליטית בעולם, עזבו חברות שווייצריות את המדינה. השווייצרים בסיירה לאון ניהלו מכרה בוקסיט שמצאו בשנת 1963 וזה היה הדבר שמנע מהם מלעזוב. במלחמת האזרחים של שנות התשעים נמכר המכרה והתרחשה ירידה בכמות התושבים השווייצריים בסיירה לאון. שווייץ פתחה קונסוליה בפריטאון ב-1920, ולאחר העצמאות זו שודרגה לקונסוליה הכללית שקיימת במדינה. בראש הקונסוליה הכללית עומד קונסול כבוד. שווייץ הכירה בעצמאותה של סיירה לאון ב-17 באפריל 1961 ושתי המדינות כוננו את יחסיהן הדיפלומטיים הרשמיים לאחר כשנה, בשנת 1962. שווייץ וסיירה לאון חתמו על מספר הסכמים לחיסול החובות ולעזרה הומניטרית בין השנים 1984–2007. על פי הלשכה השווייצרית המרכזית לסטטיסטיקה, בסוף שנת 2015 התגוררו בסיירה לאון שבעה עשר אזרחים שווייצרים. בשנת 1920, בשיא צמיחת המדינה, התגוררו בה כמאה אזרחים שווייצרים. שווייץ אינה מיוצגת בסיירה לאון בדרג השגרירות. שווייץ מיוצגת בסיירה לאון בדרג הקונסולרי באמצעות קונסוליה רשמית שהיא מחזיקה בפריטאון, בירת המדינה. סיירה לאון אינה מיוצגת בשווייץ בדרג השגרירות. סיירה לאון מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה. Bilateral relations Switzerland–Sierra Leone, אתר משרד החוץ של שווייץ CONSULATE GENERAL OF SWITZERLAND IN FREETOWN, SIERRA LEONE CONSULATE GENERAL OF SIERRA LEONE IN GENEVA, SWITZERLAND
אריון קורפוריישן

אריון קורפוריישן (Aerion Corporation) היא חברה אמריקאית לפיתוח וייצור מטוסי מנהלים על-קוליים, הממוקמת ברינו (נבדה). בין הפרויקטים שעליהם עובדת החברה, נכלל מטוס המנהלים הסילוני העל-קולי AS2, שיכול להוביל 8–12 נוסעים. בנובמבר 2015, שמה לה החברה למטרה לקבל את אישור ה-FAA ל-AS2 עד לשנת 2021, ולכניסתו לשירות ב-2023, אך בנובמבר 2017 תיקנה את תאריך הכניסה לשירות ל-2025. מדיה וקבצים בנושא אריון קורפוריישן בוויקישיתוף אתר האינטרנט הרשמי של אריון קורפוריישן (באנגלית) אריון קורפוריישן, ברשת החברתית פייסבוק אריון קורפוריישן, ברשת החברתית אקס (טוויטר) אריון קורפוריישן, סרטונים בערוץ היוטיוב בואינג ו-Aerion מציגות: מטוס על קולי חדש. באתר "וואלה". בואינג ואריון ייצרו מטוס מנהלים על-קולי. באתר IAS - International Air Services . Bloomberg אריון באתר "Flexjet to Become First Fleet Customer for Aerion Supersonic Business Jet" . Aerion. 17 November 2015. Archived from the original on 24 November 2015. Retrieved 23 November 2015. "Aerion in talks to lift US supersonic flight ban". Corporate Jet Investor. 3 November 2017. Retrieved 3 November 2017. ערך זה הוא קצרמר בנושא תעופה ובנושא ארצות הברית. אתם מוזמנים לתרום לוויקיפדיה ולהרחיב אותו.
מדורת שבט

האם התכוונתם ל... מדורת השבט (ביטוי) – ביטוי המתאר את המקור המרכזי שממנו שואבים האנשים מידע מדורת השבט (סרט) – סרט ישראלי בבימויו של יוסף סידר שיצא לאקרנים בשנת 2004 מהדורת שבט
מהדורת שבט

האם התכוונתם ל... מהדורת השבט (תוכנית טלוויזיה) – תוכנית טלוויזיה של ערוץ 10 מהדורת השבט (תוכנית רשת) – תוכנית רשת מבית היוצר של לאטמה מדורת שבט
דייהו FX212 סופר קרוזר

דייהו FX212 סופר קרוזר (באנגלית: Daewoo FX212 Super Cruiser) הוא אוטובוס מתוצרת יצרנית הרכב Zyle Daewoo Commercial Vehicle (אנ') אשר מיוצר משנת 2007 ועד היום. Zyle Daewoo Commercial Vehicle נמצאת ברובה בבעלות חברת "Young-An Hat". בסיס החברה בעיר הנמל פוסאן בקוריאה הדרומית. החברה הוקמה בשנת 2002 כיורשת המיזוג הקודמת, "חברת דייהו מוטור". אוטובוסים אלו משמשים בעיקר לתחבורה ציבורית. חברת "Daewoo Bus" הייתה בשותפות בשנת 2006 עם "GM Daewoo" (כיום "ג'נרל מוטורס קוריאה" (אנ') חברת בת של ג'נרל מוטורס). אוטובוס תיירים מפואר. 47 מושבים (נהג + מדריך + 45 נוסעים). מנוע אחורי. סוג הנעה: מנוע הנעה אחורית. 1 דלת כניסה / יציאה. כניסה באמצעות מדרגות (אנ') (רצפה גבוהה). קיבולת מכל דלק - 200 ליטר + 200 ליטר. אוטובוס סיפון יחיד (אנ'). דגם "דייהו FX212 סופר קרוזר" פועל בארצות: דרום קוריאה, וייטנאם ורוסיה. "דייהו FX212 סופר קרוזר" "דייהו FX212 סופר קרוזר" "דייהו FX212 סופר קרוזר" "דייהו FX212 סופר קרוזר" "דייהו FX212 סופר קרוזר" "דייהו FX212 סופר קרוזר" "דייהו FX212 סופר קרוזר" דייהו BS/BM מדיה וקבצים בנושא דייהו FX212 סופר קרוזר בוויקישיתוף דייהו FX212 סופר קרוזר, סרטון באתר יוטיוב חברת Young-An Hat youngan.tradekorea.com/company מנוע DV11 doosaninfracore.com/engine/en/diesel-engine מנוע DE12TIS doosaninfracore.com/engine/en/diesel-engine מנוע DV11K doosaninfracore.com/engine/en/diesel-engine מנוע FPT Cursor 11 strator.nl/motoren-en/cursor-11-euro-6 היצרן "Zyle Daewoo Commercial Vehicle" hoovers.com/company-information/cs/company-profile.zyle_daewoo_commercial_vehicle_company היצרן "Zyle Daewoo Commercial Vehicle" developmentaid.org/#!/organizations "דייהו FX212 סופר קרוזר" ru.all.biz/en/tourist-daewoo-fx212-super-cruiser-bus "דייהו FX212 סופר קרוזר", שנת 2008 autowini.com/Buses/Used-2008-Daewoo-FX212-IB568745]
דייהו טיקו

דייהו טיקו (באנגלית: Daewoo Tico) היא מכונית סופרמיני מתוצרת 4 חברות: יצרנית הרכב דייהו - Daewoo Motors (אנ') אשר יוצרה בין השנים 1991–2000 בדרום קוריאה, יצרנית הרכב הרומנית Automobile Craiova (אנ') (קרויה משנת 1997 "Daewoo Automobile Romania") אשר יוצרה בין השנים 1998–2001 ברומניה, יצרנית הרכב הפולנית Fabryka Samochodów Osobowych (אנ') אשר יוצרה בין השנים 1996–2001 בפולין, ויצרנית הרכב האוזבקיסטנית Uz-DaewooAuto (אנ') אשר יוצרה בין השנים 1996–2001 באוזבקיסטן. חברת האם היה תאגיד וקונצרן הרכב דייהו. דגם "דייהו טיקו" התבסס על דגם "סוזוקי אלטו" (אנ') (דור שלישי, החל משנת 1988), מתוצרת יצרנית הרכב היפנית סוזוקי מוטור, שהוגדרה בקטגוריית כלי הרכב ביפן "Kei car" (אנ'). דגם "דייהו טיקו" שודרג ממנוע 547 סמ"ק של ה"סוזוקי אלטו" למנוע 796 סמ"ק. 5 דלתות האצ'בק. מנוע קדמי. מנוע בנזין. יוצרה גרסה של הדגם בקוריאה הדרומית עם מנוע שתודלק בגז פחמימני מעובה. קיבולת מכל דלק - 30 ליטר. מצבר - 12 וולט. מרחק בלימה במהירות 100 קמ"ש - 48.5 מטר (על כביש אספלט). תאוצה בין 0–100 קמ"ש היא 17.5 שניות (מנוע המפיק 41 כ"ס). "דייהו טיקו" יוצא לשווקים באירופה. הדגם היה פופולרי מאוד במדינות כמו: רומניה, בולגריה, מקדוניה, צ'כיה, הרפובליקה הסלובקית, קרואטיה, סלובניה, הונגריה, אוסטריה ופולין. הדגם יוצא לאמריקה הלטינית ושם הוא נקרא גם "דייהו פינו" (Daewoo Fino) בכמה שווקים. דגם "דייהו טיקו" היה פופולרי במיוחד בפרו ובקולומביה. דגם "דייהו טיקו" הופעל לשירותי מוניות בפרו. "SE". "SL". "SX". "דייהו טיקו" דגם "SL", שנת 1997 "דייהו טיקו" דגם "SE" (צולם בעיר קרקוב ב-פולין) "דייהו טיקו" דגם "SE" (צולם בעיר קרקוב ב-פולין) "דייהו טיקו" "דייהו טיקו" דגם "SX", שנת 1999 "דייהו טיקו" (צולם בעיר קרקוב ב-פולין) "דייהו טיקו" - מונית (צולם בעיר לימה בפרו) "דייהו טיקו" - מונית דייהו טוסקה מדיה וקבצים בנושא דייהו טיקו בוויקישיתוף דייהו טיקו, סרטון באתר יוטיוב דייהו טיקו, סרטון באתר יוטיוב דייהו טיקו, סרטון באתר יוטיוב "דייהו טיקו" בפולין web.archive.org/web/20100206015231/http://www.fso-sa.com "דייהו טיקו רומניה" web.archive.org/web/19981203130909 "דייהו טיקו" motorabc.com/FichasTecnicas/Daewoo/Tico-08 "דייהו טיקו" autoevolution.com/cars/daewoo-tico "דייהו טיקו" - מפרט auto-data.net/en/daewoo-tico "דייהו טיקו" autotalkz.com/cat-daewoo/daewoo-tico "רכבי Kei" נהנים ממספר הטבות מיסוי, רישום ויתרונות כדי לעודד את רכישת הרכבים הזעירים הללו (בקרב רכבי כביש הדורשים רישיון בלבד). התקנות הנוכחיות קובעות שמכונית kei היא מכונית שאורכה פחות מ-3.4 מטר, רוחבה פחות מ-1.48 מטר, וגובהה פחות מ-2.00 מטר, נפח המנוע עד 660 סמ"ק והספק מרבי של 64 כ"ס "דייהו טיקו" בקולומביה eltiempo.com/archivo/documento
יחסי סומליה–שווייץ

יחסי סומליה–שווייץ הם היחסים הדיפלומטיים הרשמיים שבין הרפובליקה הפדרלית של סומליה לבין הקונפדרציה השווייצרית. בין הרפובליקה הפדרלית של סומליה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, סומליה היא אחת מהמדינות המועדפות בקרן אפריקה לשיתופי פעולה. שווייץ הכירה לראשונה בעצמאותה של סומליה מהממלכה המאוחדת ואיטליה מיד לאחר שזכתה בה – 1 ביולי 1960. שווייץ מעורבת במיזמי פיתוח במדינה ומספקת סיוע הומניטרי. בסומליה מתקיים תהליך של הקמה מחדש של המדינה לאחר עשרים שנים של לחימה במלחמת האזרחים בסומליה (שלפי רבים תמה ב-2006). שווייץ מעמיקה את היחסים שלה עם סומליה ומינתה לה שגריר היושב בשגרירות שווייץ בניירובי. שווייץ עובדת עם הממשל הפדרלי הסומלי במוגדישו ותומכת גם בשכנותיה של סומליה. סוכנויות האומות המאוחדות, ארגונים לא ממשלתיים וארגונים אזוריים כמו האיחוד האפריקאי הם פרטנרים של שווייץ במעורבותה בסומליה. הסיוע ההומניטרי של שווייץ עזר לסומלים רבים שסבלו. שווייץ תומכת בתהליך בניית השלום במדינה. על פי הלשכה השווייצרית המרכזית לסטטיסטיקה, בשנת 2015 התגוררו בסומליה עשרים אזרחים שווייצרים, מהם אחד הוא בעל אזרחות כפולה – דרכון סומלי ודרכון שווייצרי. סומליה אינה מיוצגת בשווייץ, הן בדרג השגרירות והן בדרג הקונסולרי. שווייץ אינה מיוצגת בסומליה, הן בדרג השגרירות והן בדרג הקונסולרי. שווייץ האמינה את שגרירותה שבניירובי, בירת קניה הסמוכה, על סומליה. Bilateral relations Switzerland–Somalia, אתר משרד החוץ של שווייץ
קרחון צ'מברלין (גרינלנד)

קרחון צ'מברלין (באנגלית: Chamberlin Glacier) הוא קרחון בצפון-מערב גרינלנד. הקרחון ממוקם מצפון לבסיס האוויר תולה. הקרחון הוא אחד מארבעת הקרחונים הגדולים המזינים את פיורד וולסטנהולם; (הקרחונים האחרים הם: קרחון סולסברי, קרחון קנוד רסמוסן, וקרחון האראלד מולטקה). קרחון צ'מברלין הוא הארוך מבין ארבעת הקרחונים - אורכו של קרחון צ'מברלין הוא כ-8 קילומטרים, ורוחבו הוא כ-800 מטרים. • Steven J. Mock, Fluctuations of the terminus of the Moltke Glacier, Cold Regions Research and Engineering Laboratory (U.S.), P 2 • Greenland Ecosystem Monitoring, ANNUAL REPORT CARDS 2018 תצלום לוויין של אזור קרחון צ'מברלין תצלומי אזור הקרחון תצלום אוויר של אזור קרחון צ'מברלין ראו ב"לקריאה נוספת" במאמרו של Steven J. Mock.
גבעת מקלאוד (אנטארקטיקה)

גבעת מקלאוד (באנגלית: McLeod Hill) היא גבעה עגולה, מכוסה קרח, בחלק הדרומי של מישור המימונט, בארץ גרהאם שבאנטארקטיקה. גובהה של הגבעה 1,790 מטרים מעל פני הים. הגבעה נמצאת כ־2 קילומטרים מזרחית למוצאו של קרחון נורת'איסט. הגבעה מופתה באופן חלקי בשנת 1936 על ידי המשלחת הבריטית אל ארץ גרהאם. הגבעה מופתה שנית על ידי השירות האנטארקטי של ארצות הברית בין השנים 1939–1941. הגבעה מופתה בשנת 1946 על ידי סקר שטחי חסות איי פוקלנד. הגבעה נקראת על שמו של קנת' א. מקלאוד (Kenneth A. McLeod), תצפיתן מטאורולוגי שהיה חלק מצוות סקר שטחי חסות איי פוקלנד, וביולי - דצמבר 1947 שהא עם אנשי משלחת החקר האנטארקטית רון בתחנה המטאורולוגית, המצוייה כ-2 קילומטרים מזרחית לגבעה זו. גבעת מקלאוד באתר הסקר הגאולוגי של ארצות הברית גבעת מקלאוד באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
אלברט גרוסמן

אלברט ברנרד גרוסמן (באנגלית: Albert Bernard Grossman;‏ 21 במאי 1926 – 25 בינואר 1986) היה אמרגן יהודי-אמריקאי. ברשימת האמנים שניהל נמנים פיטר, פול ומרי, בוב דילן, הבנד, ג'ניס ג'ופלין, ג'ון לי הוקר, אודטה, גורדון לייטפוט ואמנים אחרים מתחום הפולק והפולק רוק. נולד בשיקגו למשפחת מהגרים יהודים מרוסיה. בשנות החמישים החל להקשיב לאמנים במועדונים והיה בין הראשונים ששמו לב לתחיית סגנון הפולק והצלחתו הראשונית. ב-1956 פתח את ה-Gate of Horn במרתף מלון ריץ בשיקגו כמועדון ייעודי לפולק. שם הופיעה בין השאר גם ג'ואן באאז בת ה-18. ב-1959 יזם יחד עם ג'ורג' ויין את פסטיבל הפולק של ניופורט. גרוסמן עבר לניו יורק והחל לבקר במועדונים כ"The Bitter End" ,"The Golden Chords" ו"The Gaslight" על מנת לאתר כישרונות צעירים ולהחתים אותם. ב-1961, חיבר את פיטר יארו, פול סטוקי ומרי טרוורס ויצר את להקת פיטר, פול ומרי, שהפכה לאחת המצליחות בסצנת הפולק. ב-20 באוגוסט 1962 החתים גרוסמן גם את בוב דילן הצעיר והעניק את שירו Blowin' in the Wind ללהקת פיטר, פול ומרי, שהקליטו ופרסמו אותו עוד לפני דילן. גרוסמן ואשתו סאלי רכשו בית בעיירה וודסטוק שבמדינת ניו יורק ודילן היה בן-בית במקום, עד שרכש לאחר נישואיו לשרה בית לא רחוק משם. ביתם של הזוג גרוסמן מופיע על עטיפת תקליטו של דילן Bringing It All Back Home. מן הביוגרפיות של דילן ומן הסרט Dont Look Back המתעד את סיבוב ההופעות של דילן בבריטניה ב-1965 עולה דמותו של גרוסמן כאמרגן אבהי מאוד, קולני ואגרסיבי המגונן על האמנים שלו מפני התקשורת והציבור, לעיתים באופן ברוטלי וגס. דילן ביטל את החוזה עם גרוסמן ביולי 1970, לאחר שהבין כי גרוסמן נטל לעצמו 50% מרווחיו. באוקטובר 1970 נפטרה ג'ניס ג'ופלין ממנת יתר של הרואין. באותה עת הלקוחות היחידים של גרוסמן היו חברי להקת הבנד. במקביל לעבודה עמם הקדיש גרוסמן את זמנו להנצחתה של ג'ופלין והוצאת התקליט Janis שראה אור ב-1973. ב-1970 ייסד גרוסמן את אולפני Bearsville וחברת תקליטים באותו שם סמוך לביתו בוודסטוק. בחברה זו הקליטו בין השאר פול באטרפילד וגיל אוונס. החברה התקיימה עד 1984. גרוסמן נפטר מדום לב בגיל 59 בהיותו בטיסת קונקורד על מנת להשתתף בכינוס מקצועי בקאן. הוא נקבר סמוך לביתו בוודסטוק. בסרטם של האחים כהן, "בתוך לואין דייוויס" מגלם פ. מארי אברהם את דמותו של האמרגן באד גרוסמן, שעוצב בדמותו של גרוסמן. רורי או'קונור, הספד, Musician Magazine, June 1987 Albert B. Grossman, Influential Manager in Pop-Music Field, נקרולוג בניו יורק טיימס, 1986 ערך באנציקלופדיית בוב דילן אלברט גרוסמן, באתר "Find a Grave" (באנגלית) אלברט גרוסמן, באתר MusicBrainz (באנגלית) אלברט גרוסמן, באתר Discogs (באנגלית)
Din (אתר אינטרנט)

דין - עורכי דין ומידע משפטי בישראל הוא אתר אינטרנט בעברית, העוסק בתחומי המשפט. בשנת 2021, שינה האתר את כתובתו במסגרת מיתוג מחדש, מ-LawGuide.co.il ל-din.co.il. האתר הוקם בשנת 2007. באתר כ-20,000 דפי תוכן ותקצירי פסיקה במגוון תחומים, המציעים לגולשי האתר דרכים לפתרון בעיות משפטיות ומימוש זכויות. בשנת 2020, ציין מעריב את האתר כבין "חמשת האתרים שיעזרו לכם לפתור בעיות משפטיות און ליין" ואתר וואלה! NEWS מנה אותו בין אתרי הייעוץ המשפטי לקבלת ייעוץ משפטי בחינם. כך גם בעיתון גלובס. האתר כולל פורומים לפי תחומי משפט שונים, באמצעותם מקבל הציבור מענה לשאלותיו מכ-250 עורכי דין. האתר כולל גם מדריכים משפטיים, תקצירי פסקי דין, מגזין משפטי, מאגר חוזים וטפסים וערוץ וידאו משפטי. תשובות מהפורומים מצוטטות רבות בעיתונות. באתר קיים מאגר גדול של שאלות ותשובות. קהילת עורכי הדין המספקים תשובות בהתאם לתחום עיסוקם יצרה מאגר תשובות מקיף, הכולל אינפורמציה רלוונטית לכלל גולשי האתר, ומאפשרת לקבל מענה מקצועי באופן אנונימי. בין עורכי הדין באתר אליעד שרגא, ראובן ליפקין, אוריאל זעירא, אהוד פאי ועוד. לאתר יש הסכמי שיתוף פעולה לשימוש בתוכן חדשותי משפטי שהוא יוצר, עם וואלה! NEWS, מעריב, אתר N12, כלכליסט, מאקו וספורט5. אתר האינטרנט הרשמי של Din סרטונים בערוץ של דין - עורכי דין ומידע משפטי בישראל, באתר יוטיוב Din, ברשת החברתית פייסבוק אילן יצחייק, עלו ברשת: הנבחרים של 2008, באתר ynet, 21 בדצמבר 2008 דניאל שחר, ‏5 אתרים שיעזרו לכם לפתור בעיות משפטיות און ליין, באתר מעריב אונליין, 25 במרץ 2020 הקורונה בלבלה אתכם? אלה האתרים שיעזרו לכם לקבל ייעוץ משפטי בחינם, באתר וואלה, 16 באפריל 2020 אפרת אהרוני, ‏אין מתנות חינם, אבל יש ייעוץ משפטי, באתר גלובס, 5 באוקטובר 2010 אפרת אהרוני, ‏בדיקת "גלובס": היכן ניתן לקבל באינטרנט ייעוץ משפטי בחינם?, באתר גלובס, 6 באוקטובר 2010 סוף האולם: הקריסה הגדולה של תעשיית החתונות, באתר וואלה, 20 באפריל 2020 בעקבות הקורונה: מוותרים על ביטוח החובה, באתר וואלה עו"ד עידו לשם, אפוטרופסות בקורונה: 6 שאלות ותשובות, באתר ynet, 6 במאי 2020 עו"ד טליה רג'ואן, האם מקבלים שכר על שעות נוספות מהבית? זכויות עובדים בתקופת משבר הקורונה, באתר כלכליסט, 12 באפריל 2020 זכויות עובדים בתקופת הקורונה, באתר ערוץ 7, 13 באפריל 2020 בעל חברה? כך תחסוך לעצמך המון כסף וכאב ראש, באתר וואלה, 14 ביוני 2017 ייצוג משפטי, באתר מעריב אונליין ייעוץ משפטי - LawGuide, באתר N12 עו"ד טליה רג'ואן, האם מקבלים שכר על שעות נוספות מהבית? זכויות עובדים בתקופת משבר הקורונה, באתר כלכליסט, 12 באפריל 2020 none, ‏בגלל הקורונה - עליה בעיקולי מכוניות, באתר ‏מאקו‏, 5 באפריל 2020 ניר בן טובים, מיומנו של מעקל מכוניות: "לא נכנס לפזורה הבדואית לבד", באתר ספורט5
לפונזו אליס

לפונזו דארנל אליס (באנגלית: LaPhonso Darnell Ellis; נולד ב-5 במאי 1970) הוא כדורסלן עבר אמריקאי, אשר שיחק בליגת ה-NBA בין השנים 1992–2003. ממוצעיו הכוללים לאורך הקריירה הם 11.9 נקודות, 6.5 ריבאונדים ו-1.6 אסיסטים למשחק. אליס נולד בעיר סנט לואיס המזרחית אשר באילינוי, ולמד ב"תיכון לינקולן" המקומי. בשתי עונותיו האחרונות בקבוצת הכדורסל של התיכון זכה עמה באליפות התיכונים של אילינוי, ובשנת 1988 נבחר להשתתף במשחק מקדונלד'ס אול-אמריקן, המציג את שחקני התיכונים המצטיינים בארצות הברית. בשנת 1988 החל אליס ללמוד באוניברסיטת נוטרדאם אשר בצפון אינדיאנה, וב-4 עונותיו בקבוצת הכדורסל שלה רשם ממוצעים של 15.5 נקודות, 11.1 ריבאונדים ו-2.1 חסימות למשחק. בעונת 1991/1992 הפסידה הקבוצה במשחק גמר "טורניר ההזמנה הלאומי" (NIT), הנחשב לטורניר השני בחשיבותו לאחר טורניר אליפות המכללות בכדורסל. בדראפט ה-NBA‏ 1992 נלקח אליס בבחירה החמישית, על ידי דנוור נאגטס. בעונתו הראשונה ב-NBA קלע אליס 14.7 נקודות בממוצע למשחק, ובסיומה נבחר לחמישיית הרוקיז של העונה. בעונה העוקבת העפילו הנאגטס לשלב הפלייאוף מהמקום השמיני באזור המערבי, ואף הפתיעו את המדורגת ראשונה סיאטל סופרסוניקס כשהדיחו אותה כבר בסיבוב הראשון, בתוצאה 3–2. הייתה זו הפעם הראשונה בה קבוצה המדורגת שמינית באזור שלה מדיחה את המדורגת ראשונה. בסיבוב השני פגשה דנוור את יוטה ג'אז, והפסידה לה בתוצאה 3–4. לאורך הפלייאוף היה אליס הקלעי המוביל של הנאגטס, עם ממוצע של 14.8 נקודות למשחק. בספטמבר 1994 נפצע אליס בברכו הימנית, ונאלץ להחמיץ את 76 המשחקים הראשונים של עונת 1994/1995. בעונת 1996/1997 הוביל אליס את קלעי קבוצתו עם שיא קריירה של 21.9 נקודות בממוצע למשחק. בעונתו האחרונה בקבוצה, 1997/1998 רשמה דנוור את המאזן הגרוע ביותר בתולדותיה, 11–71 (13.4%), אשר הציב אותה במקום האחרון ב-NBA. לקראת עונת 1998/1999 חתם אליס על חוזה באטלנטה הוקס, אך בשתי עונותיו במדיה הציג יכולת מאכזבת וקלע 8.9 נקודות למשחק בלבד. ב-3 העונות הבאות שימש כשחקן ספסל במינסוטה טימברוולבס ובמיאמי היט, ובסיום עונת 2002/2003 פרש ממשחק, בגיל 32. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA סטטיסטיקות ה-NBA של אליס, באתר basketball-reference.com ביוגרפיה, באתר קבוצת אוניברסיטת בת'ל רשימת המשתתפים במשחק מקדונלד'ס אול-אמריקן לפי שנה, באתר basketball-reference.com סטטיסטיקות המכללות של אליס, באתר sports-reference.com רשימת הנבחרים בדראפט 1992, באתר basketball-reference.com פרופיל של לפונזו אליס, באתר denverstiffs.com,‏ 13 באוגוסט 2013 אליס חותם על חוזה באטלנטה הוקס, באתר upi.co,‏ 30 בינואר 1999
MK-84

פצצת סימן 84 (Mark 84 או בקיצור MK-84) היא פצצת שימוש כללי אמריקנית. פצצת הסימן 84 היא הגדולה ביותר מבין סדרת הפצצות סימן 80. היא נכנסה לשירות במהלך מלחמת וייטנאם, וכונתה "האמר" ("Hammer"; מאנגלית: "פטיש") בשל עוצמתה הרבה יחסית. אורכה של פצצת הסימן 84 הוא 10 רגל ו-9 אינץ' (3.3 מטר) וקוטרה 18 אינץ' (457 מ"מ). משקלה הנומינלי של פצצת הסימן 84 הוא 2,000 ליברות (כ-907 ק"ג), אך משקלה האמיתי משתנה בהתאם לסנפירים, המרעום, ותצורת ההאטה, מ-1,972 ליברות (896 ק"ג) ל-2,083 (947 ק"ג). זיווד הפלדה האווירודינמי של הפצצה ממולא ב-945 ליברות (429 ק"ג) של חומר נפץ מרסק (חנ"ם) מסוג טריטונל. פצצת סימן 84 מסוגלת ליצור מכתש ברוחב של 50 רגל (15.2 מטר) ובעומק של 26 רגל (11 מטר). היא מסוגלת לחדור עד ל-15 אינץ' (380 מ"מ) של מתכת או 11 רגל (3.3 מטר) של בטון, תלוי בגובה ממנו הוטלה, וגורמת לרסס קטלני ברדיוס של 400 יארדים (366 מטר). פצצת סימן 84 משמשת גם כראש קרב למגוון "מערכות פצצה מונחות" ובכלל זה מערכות פצצות מונחות הלייזר GBU-10 וה-GBU-24 פייבוואי, הפצצה האלקטרו-אופטית GBU-15, ה-GBU-31 (מונחית JDAM) והספייס 2000 (תוצרת ישראל). פצצות מסוג זה הוטלו ממטוסי חיל האוויר הישראלי על הכור הגרעיני בעיראק ב-1981. פצצות סימן 84 עם ערכת הנחיה JDAM, המכונות בחיל האוויר "ברד כבד", שימשו במלחמת חרבות ברזל לתקיפות בעזה ובלבנון, וכן לביצוע ההתנקשות במוחמד דף, ובחסן נסראללה במבצע סדר חדש. במהלך מלחמת חרבות ברזל סיפקה ארצות הברית לישראל מעל ל-14,000 פצצות מסוג MK-84. מדיה וקבצים בנושא MK-84 בוויקישיתוף מערכת או יחידת פצצה (Bomb Unit) המורכבת מפצצה וערכת הנחייה. מעריב אונליין, ‏נשק אכזרי: צה"ל השתמש בפצצה הקטלנית לראשונה בלבנון, באתר מעריב אונליין, 15 באוגוסט 2024 רויטרס, 14 אלף פצצות 908 ק"ג, אלפי טילים מונחים: הסיוע האמריקני מאז 7/10 נחשף, באתר ynet, 29 ביוני 2024
סובארו R2

סובארו R2 (ביפנית: スバル・R2, באנגלית: Subaru R2) היא מכונית סופרמיני, שהוגדרה בקטגוריית כלי הרכב ביפן "Kei car" (אנ') מתוצרת יצרן הרכב היפני סובארו אשר יוצרה בין השנים 2003–2010. דגם "סובארו R2" הוצג לראשונה ב-8 בדצמבר 2003 ביפן. שם הדגם "סובארו R2" ניתן בעקבות דגם סובארו R-2 שיוצר בין השנים 1969–1972. 5 דלתות. 5 מושבים. מנוע קדמי - רוחבי. מנוע בנזין. מנוע קירור מים. קיבולת מכל דלק - 30 ליטר. "DBA-RC1". "DBA-RC2". "סובארו R2" "סובארו R2" "סובארו R2" "סובארו R2" "סובארו R2" "סובארו R2" דגם "S" סובארו סובארו R-2 סובארו 360 סובארו R1 מדיה וקבצים בנושא סובארו R2 בוויקישיתוף "רכבי Kei" נהנים ממספר הטבות מיסוי, רישום ויתרונות כדי לעודד את רכישת הרכבים הזעירים הללו (בקרב רכבי כביש הדורשים רישיון בלבד). התקנות הנוכחיות קובעות שמכונית kei היא מכונית שאורכה פחות מ-3.4 מטר, רוחבה פחות מ-1.48 מטר, וגובהה פחות מ-2.00 מטר, נפח המנוע עד 660 סמ"ק והספק מרבי של 64 כ"ס סובארו - היסטוריה mjs.home.xs4all.nl/subaruk "סובארו R2" autoevolution.com/cars/subaru-r2-2003 "סובארו R2" tiptopglobe.com/car-subaru-r2 "סובארו R2" - דגמים goo-net-exchange.com/catalog/SUBARU__R2
טריטונל

טריטונל (באנגלית: Tritonal) היא תערובת של 80% TNT ו-20% אבקת אלומיניום, המשמשת למספר סוגי תחמושת. האלומיניום משפר את המהירות שבה ה-TNT מפתח את הלחץ המקסימלי (brisance). הוספת האלומיניום מגדילה את עוצמת הפיצוץ של הטריטונל בכ-18% מאשר ה-TNT לבדו. חומר נפץ ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
מלחמת האזרחים במאלי

מלחמת האזרחים במאלי היא מלחמת אזרחים שהחלה בינואר 2012 בין צפון מאלי לדרומה. החל מ-16 בינואר ועד מרץ 2012 התחוללה עיקר הלחימה בשלוש ערים במזרח המדינה: מנקה (אנ'), תסלית (אנ') ואגלהוק (אנ'). בסבב לחימה שהחל ב-11 במרץ ניצחו המורדים את צבא מאלי בתסלית, והחלו בהתקדמות לפנים הארץ. ב-22 במרץ 2012 הדיח צבא מאלי את נשיא מאלי אמדו טומני טורה, בעקבות הניהול הכושל של המלחמה. במקומו הקים גוף בשם 'הוועדה הלאומית לשמירת הדמוקרטיה והמדינה' שעמד בראשו אמדו טומני טורה. ב-6 באפריל הכריזו המורדים על עצמאות אזוואד. המורדים גירשו את צבא מאלי מהשטח שכבשו בצפון מאלי, ובמשך כשנתיים נשאר השטח אצלם, ללא כל התערבות של צבאות אחרים. כל אותו זמן ביקשה ממשלת מאלי עזרה צבאית זרה כדי לכבוש מחדש את הצפון. ב-11 בינואר 2013 החל הצבא הצרפתי במבצע סרוואל, פעולות נגד המורדים. כוחות ממדינות אחרות באיחוד האפריקאי הגיעו לאזור זמן קצר לאחר מכן. עד 8 בפברואר באותה השנה נכבש השטח שהוחזק על ידי המורדים על ידי צבא מאלי ובעזרת הקואליציה הבינלאומית. עסקת שלום בין הממשלה למורדים טוארג נחתמה ב-18 ביוני 2013. עם זאת, ב-26 בספטמבר 2013 פרשו המורדים מהסכם השלום וטענו כי הממשלה לא כיבדה את התחייבויותיה בהסכם. הסכם הפסקת אש חדש נחתם ב-19 בפברואר 2015 באלג'יר שבאלג'יריה, אולם הלחימה עדיין נמשכת, אם כי בעוצמה נמוכה יותר מבעבר. מבצע סרוואל משבר בני הערובה באתר הגז עין אמנאס מדיה וקבצים בנושא מלחמת האזרחים במאלי בוויקישיתוף "Communiqué N°14-04-04-2012 - Fin des Opérations Militaires". Mnlamov. נבדק ב-12 בינואר 2013. {{cite web}}: (עזרה) הניו יורק טיימס, קצינים השתלטו על ארמון הנשיאות במאלי; הנשיא נמלט, באתר הארץ, 22 במרץ 2012 ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.